cyanic-selkie/wikianc huggingface dataset:
สาธารณรัฐคองโกในโอลิมปิกเยาวชนฤดูร้อน 2018
ประเทศคองโก เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติคองโกเป็นผู้ทำหน้าที่ในการส่งนักกีฬาเข้าร่วมแข่งขันจำนวน 2 คน ใน 2 ชนิดกีฬา ผลการแข่งขันครั้งนี้ประเทศคองโกไม่ได้รับเหรียญรางวัลใด ๆ
กรีฑา
ผลการแข่งขันดังนี้ :
ไอดอล (เพลงบีทีเอส)
ไอดอล (IDOL) เป็นเพลงของบอยแบนด์เกาหลีใต้ บีทีเอส ออกจำหน่ายเมื่อวันที่ 24 สิงหาคม 2018 โดยบิกฮิตเอนเตอร์เทนเมนต์ เป็นเพลงนำจากอัลบั้ม เลิฟยัวร์เซลฟ์: แอนเซอร์ (2018) อีกเวอร์ชันของเพลง ร้องร่วมกับนิกกี มินาจ ซึ่งรวมอยู่ในฐานะเพลงโบนัสจากดิจิทัลอัลบั้ม ซิงเกิลเปิดตัวด้วยอันดับ 11 บนชาร์ตบิลบอร์ด ฮอต 100, และทั้งสองเวอร์ชันรวมกันขายได้มากกว่า 43,000 ดาวน์โหลดในสัปดาห์แรกของการขายในสหรัฐ ได้รับการรับรองระดับโกลด์โดยไออาร์เอเอ
"ไอดอล" ยังได้ปรากฏอยู่ในวิดีโอ ยูทูบรีไวนด์ 2018
ภาษาเตตุน
เตตุน (Tetun, ) หรือ เตตุง (Tetum, ) เป็นภาษาประจำชาติของประเทศติมอร์-เลสเต เป็นภาษากลุ่มออสโตรนีเชียน ที่มีคำจำนวนมากมาจากภาษาโปรตุเกส รวมถึงภาษามลายูและภาษาอินโดนีเซีย
ประวัติ
เตตุนเกิดเป็นภาษาสำหรับการติดต่อในคริสต์ศตวรรษที่ 16 หลังจากที่ได้กลายเป็นอาณานิคมของประเทศโปรตุเกส ภาษาหลักของภาษานี้ เป็นภาษาที่ใช้ในเมืองหลวงดิลี เรียกว่า เตตุน-ปราซา: Tetun-Prasa ส่วนรูปแบบพื้นเมืองที่ใช้พูดในชนบทเรียกว่า เตตุน-เตริก: Tetun-Terik
ถึงแม้ว่า ภาษาโปรตุเกสเป็นภาษาราชการของติมอร์ของโปรตุเกส ซึ่งเป็นชื่อที่ใช้เรียกในสมัยนั้น เตตุน-ปราซา เป็นภาษา lingua franca ที่ใช้กันเป็นหลัก ซึ่งยืมคำมาจากโปรตุเกสเป็นอย่างมาก เมื่อประเทศอินโดนีเซียบุกเข้ายึดครองติมอร์ตะวันออกเป็นจังหวัดที่ 27 ของสาธารณรัฐ ได้มีการห้ามใช้ภาษาโปรตุเกส อย่างไรก็ดี แทนที่ศาสนจักรนิกายคาทอลิก จะนำภาษาอินโดนีเซียมาใช้ในพิธีสวดมนต์ ก็ได้นำภาษาเตตุนมาใช้แทน ทำให้เป็นจุดรวมของเอกลักษณ์ทางวัฒนธรรมและชาติ
ไวยากรณ์
ไวยากรณ์ของภาษาเตตุนไม่ซับซ้อน ไม่มีการแบ่งเพศ ไม่มีการผันคำกริยา ไม่มีคำนำหน้านามชี้เฉพาะ ไม่มีคำกริยาที่ตรงกับ verb to be ของภาษาอังกฤษ แต่มีคำ la'ós (แปลว่าไม่เป็น) ซึ่งแสดงความปฏิเสธ maka (ผู้ซึ่ง ที่ซึ่ง) ใช้เป็นคำคุณศัพท์ได้ เช่น
รูปพหูพจน์ไม่นิยมใช้กับคำนาม ยกเว้นมีคำว่า sitra (พวกเขา) อยู่ด้วย เช่น fetu = ผู้หญิง (1 คน) fetu sitra = ผู้หญิง (หลายคน) ในกรณีของคำที่มาจากภาษาโปรตุเกส มีการแยกรูปพหูพจน์ (ลงท้ายด้วย s) เช่น Estadus Unidus = สหรัฐอเมริกา Nasoens Unidas = สหภาพแห่งชาติ เปลี่ยนคำคุณศัพท์เป็นคำนาม เติมคำ oan เช่น malae = ต่างชาติ malae-oan = ชาวต่างชาติ ในทำนองเดียวกัน ชาวติมอร์เขียนว่า Timor-oan เมื่อกล่าวถึงประเทศของชาวติมอร์ใช้ Rai-Timor
ไม่แสดงรูปอดีตเว้นแต่มีคำบ่งชี้ เช่น ona (แล้ว) เช่น ภาษาเตตุนมีคำว่า"เรา" 2 คำแบบเดียวกับภาษามลายู คือ ami (ไม่รวมผู้ฟัง) และ ita (รวมผู้ฟัง) เช่น ami-nia karreta = รถของเรา ita-nia rain = ประเทศของเรา
คำว่า nia แสดงถึงเหตุการณ์ที่ยังดำเนินอยู่ การแสดงความเป็นเจ้าของใช้คำว่า nian เช่น povu Timór Lorosa'e nian = ประชาชนของติมอร์-เลสเต
คำกริยาสร้างโดยใช้คำอุปสรรค "ha-" หรือ "hak-" นำหน้านามหรือคุณศัพท์ เช่น
ในภาษาเตตุนไม่มีรูปประธานถูกกระทำ แต่คำอุปสรรค "na-" หรือ "nak-" ใช้เปลี่ยนรูปกริยาจากสกรรมกริยาเป็นอกรรมกริยา เช่น
จักรพรรดินีมาเรีย เทเรซา (แก้ความกำกวม)
จักรพรรดินีมาเรีย เทเรซา (Empress Maria Theresa; Kaiserin Maria Theresa) อาจหมายถึง
จักรวรรดิฮาพส์บวร์ค
ใช้โดยออสเตรีย ไคเซอริน (Kaiserin)
ประเทศอิรักในพาราลิมปิกฤดูร้อน 2016
ประเทศอิรัก เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติอิรักเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 14 คน
ยิงธนู
จาวัด อัล-มูซาวี ทำให้อิรักได้รับโควต้าที่ริโอหลังจากผลงานของเขาที่แข่งขันยิงธนูคนพิการชิงแชมป์โลก 2015 ประเภทเรสคิวชาย เขาเอาชนะ โรแบร์โต้ ไอโรดี ของอิตาลี
ผลการแข่งขันดังนี้
คลีเมนไทน์
ส้มคลีเมนไทน์ เป็นส้มในตระกูลส้มแมนดาริน (Citrus reticulata) มีการค้นพบในประเทศแอลจีเรียเป็นครั้งแรก และมีลักษณะพิเศษตรงที่ไม่มีเมล็ด
กองทัพเรือเดนมาร์ก
กองทัพเรือเดนมาร์ก (Søværnet) เป็นส่วนหนึ่งของกองทัพเดนมาร์ก มีหน้าที่รับผิดชอบต่อการปฏิบัติการทางทหารในทะเล ลำน้ำ และพื้นที่บริเวณชายฝั่งของ ประเทศเดนมาร์ก, ดินแดนกรีนแลนด์ และ หมู่เกาะแฟโร รวมถึง รวมเผ้าระวัง, ค้นหาและกู้ภัย, ตัตน้ำแข้ง และ ขุดเจาะน้ำมัน รวมถึงปฏิบัติการร่วมกับนานาชาติ
คลีเมนไทน์
ประวัติ
ส้มคลีเมนไทน์ ตั้งชื่อเรียกในปี ค.ศ. 1902 ซึ่งมีลักษณะผลเป็นทรงกลมแบนขนาดปานกลาง ผิวมีสีส้มเข้ม เปลือกนิ่มและมันเงา สามารถแยกกลีบออกมาได้ง่ายเป็นแปดหรือสิบสี่กลีบ เป็นส้มที่ปอกเปลือกง่ายเหมือนส้มจีนแต่ไม่มีเมล็ด แม้ว่าส้มคลีเมนไทน์เป็นที่รู้จักกันดีว่าเป็นส้มที่ไม่มีเมล็ดแต่บางครั้งก็พบว่ามีเมล็ดบ้าง มีเรื่องเล่าสืบต่อกันมาว่าส้มคลีเมนไทน์นั้นเป็นผลพวงของการผสมข้ามสายพันธุ์ของส้ม ถูกค้นพบโดยบาทหลวงเคลมอง โครดิเย ภายในสวนบริเวณโรงเลี้ยงเด็กกำพร้าที่เมืองมิซเซอร์จหิน ประเทศแอลจีเรีย แต่กระนั้นก็มีคำกล่าวอ้างว่าแท้จริงแล้วส้มคลีเมนไทน์มีต้นกำเนิดจากประเทศจีนมานานก่อนหน้านี้มาก
กองทัพเรือเดนมาร์ก
ในช่วงปี 1509–1814, เมื่อครั้งที่ เดนมาร์ก ได้เป็นสหภาพร่วมกับ นอร์เวย์, กองทัพเรือเดนมาร์กได้กลายเป็นส่วนหนึ่งของ กองทัพเรือเดนมาร์ก-นอร์เวย์
คลีเมนไทน์
ประวัติ
ส้มคลีเมนไทน์ไม่ได้ถูกแบ่งแยกเรียกเป็นส้มอีกประเภทหนึ่งเสมอไป ในประเทศเยอรมนีเรียกส้มชนิดนี้ว่าส้มแมนดาริน ถึงกระนั้นคลีเมนไทน์ก็ไม่น่าจะนับรวมกับส้มประเภทเซตซึมะได้ และบางครั้งส้มคลีเมนไทน์ก็หมายถึง ส้มท้องถิ่นของแอลจีเรีย (Algerian Tangerine) ส้มคลีเมนไทน์เพิ่งขยายสู่เกษตรกรรมเชิงพาณิชย์ในรัฐแคลิฟอร์เนีย สหรัฐอเมริกา ในปี ค.ศ. 1914 ถึงแม้ว่าก่อนหน้านี้ในปี ค.ศ. 1909 มันจะถูกนำมาปลูกก่อนแล้วที่ศูนย์ค้นคว้าพืชตระกูลซิตรัสที่มหาวิทยาลัยแคลิฟอร์เนีย ริเวอร์ไซด์ ส้มคลีเมนไทน์ปลูกกันมากที่ประเทศสเปนและประเทศโมร็อกโกและสามารถหาได้ทั่วทวีปยุโรป ตลาดสำหรับส้มคลีเมนไทน์ในสหรัฐอเมริกา เพิ่งจะเริ่มขึ้นได้ไม่นานเนื่องจากเมื่อครั้งภัยฤดูหนาวอันรุนแรงในปี ค.ศ. 1997 ได้ทำให้ผลผลิตส้มทางการเกษตรของรัฐฟลอริดา มีผลผลิตที่ตกต่ำ ราคาสูงและหายาก ทำให้ผู้คนหันมาเลือกส้มคลีเมนไทน์แทน ส้มคลีเมนไทน์ของรัฐแคลิฟอร์เนียให้ผลผลิตจากช่วงกลางเดือนพฤศจิกายนไปตลอดเดือนมกราคม เนื่องจากสามารถหารับประทานได้ในช่วงดังกล่าวทำให้ส้มคลีเมนไทน์ได้รับอีกฉายาว่าเป็น "ส้มคริสต์มาส" (Christmas Oranges) ส้มคลีเมนไทน์จะมีลักษณะพิเศษตรงที่ไม่มีเมล็ด หากจะขยายพันธุ์ต้องไปรับการผสมพันธุ์ทางเกสรโดยผึ้งกับผลไม้อื่น ซึ่งในปี ค.ศ. 2006 กลุ่มเกษตรกรส้มคลีเมนไทน์เช่น กลุ่มพาราเมาท์ ซิตรัส (Paramount Citrus) ในรัฐแคลิฟอร์เนียได้ขู่ว่าจะฟ้องร้องกลุ่มผู้เลี้ยงผึ้งด้วยสาเหตุข้างต้น ส่วนการขนส่งส้มคลีเมนไทน์มักใส่กล่องไม้หรือถุงตะข่าย
ดูเพิ่ม
เค้กคลีเมนไทน์
ไพโรฟิลไลต์
ไพโรฟิลไลต์ (pyrophyllite) เป็นฟิลโลซิลิเกตอะลูมิเนียมคล้ายกับทัลก์ มีสูตรทางเคมีคือ Al2(Si4O10)(OH)2 หรือ Al2O3, 4 SiO2, H2O ที่มาของชื่อประกอบด้วยคำภาษากรีกสองคำ คือ pyros ('ไฟ') และ phullon ('ใบไม้') เมื่อวิเคราะห์พบว่าประกอบด้วย Al2O3 (28.3%), SiO2 (66.7%), H2O (5%) อาจมีสิ่งเจือปนเป็น MgO, FeO, Fe2O3, CaO, Na2O, K2O และไทเทเนียมออกไซด์
ลัลเลศวรี
ลัลเลศวรี (อักษรโรมัน: Lalleshwari) หรือชื่อพื้นถิ่น ลัลดยัด (, Lal Ded; ค.ศ. 1320–1392) เป็นรหัสยะชาวกัศมีร์ สำนักปรัชญาฮินดูสายไศวะกัศมีร์ เธอเป็นผู้ริเริ่มรูปแบบกวีนิพนธ์รหัสยะที่เรียกว่าวาตสูน หรือ วขฺ (Vakh) (จากสันสกฤต วกฺ) งานกวีนิพนธ์ของเธอเรียกว่า ลัลวัข (Lal Vakh) และเป็นงานเขียนชิ้นเก่าแก่ที่สุดของภาษากัศมีร์ และเป็นส่วนสำคัญในประวัติศาสตร์ของวรรกรรมภาษากัศมีร์ในปัจจุบัน ผลงานและเรื่องราวชีวิตของเธอถูกนำมาใช้เพื่อประโยชน์แอบแฝงทางศาสนาและการเมืองเรื่อยมา รณชีต โฮสโกเต เคยระบุว่า "สำหรับโลกภายนอกแล้ว ลัลไดดเป็นบุคคลในวงการวรรณกรรมและจิตวิญญาณที่เป็นที่รู้จักมากที่สุดจากกัศมีร์; ในกัศมีร์เอง เธอก็เป็นที่เคารพบูชาจากทั้งชาวฮินดูและมัสลิมมานานนับเจ็ดศตวรรษ [...] ที่ซึ่งเธอไม่ถูกนำมาใช้เป็นของศาสนาใดศาสนาหนึ่งโดยเอกเทศ แต่นับตั้งแต่ทศวรรษ 1980s เป็นต้นมา ภายใต้ความขัดแย้งยาวนานและการเมืองในกัศมีร์ [...] เธอกลายเป็นลัลเลศวรีหรือลัลลโยคินีสำหรับชาวฮินดู และลัลอารีฟะสำหรับชาวมุสลิม เป็นที่น่าเศร้าใจมากที่ในทุกวันนี้ การอธิบายเกี่ยวกับเธอจะต้องเป็นแบบฝั่งใดฝั่งหนึ่ง โดยที่ต้องกดทับคำอธิบายของอีกฝั่งไว้ มากขึ้นอีกเรื่อย ๆ"
ชื่ออื่นของเธอนอกจาก ลาล ดยัด (Lal Ded; "มารดาลัล" หรือ "มารดาลัลละ") เช่น ลัลไดด (Lal Dyad; Dyad แปลว่า "ย่า/ยาย"), ลัลละอารีฟะ (Lalla Aarifa), ลัลดิดดี (Lal Diddi), ลัลเลศวรี (Lalleshwari), ลัลลโยคีศวรี หรือ ลัลลโยเคศวรี (Lalla Yogishwari/Yogeshwari) และ ลลิศรี (Lalishri)
บทกวีของลัลเลศวรีเป็นหนึ่งในงานเขียนภาษากัศมีร์ที่เก่าแก่ที่สุดที่ค้นพบ และเขียนโดยใช้ภาษากัศมีร์ที่เริ่มแยกออกมาจากภาษาอวหงส์-ประกฤต (Apabhramsa-prakrit) ในอินเดียเหนือ มีบทกวีรวม 285 บท ที่ระบุว่าเขียนขึ้นโดยลัลเลศวรี งานเขียนของเธอใช้แนวคิดอย่างไศวะแบบกัศมีร์ ที่ซึ่งรู้จักในชื่อตริกา จนถึงปี 1900
หลักฐานลายลักษณ์อักษรชิ้นแรกที่เขียนถึงชีวิตของลัลเลศวรีอยู่ใน Tadhkirat-ul-Arifin (ค.ศ. 1587) โดย Mulla Ali Raina และใน Asrar ul-Akbar (ค.ศ. 1654) โดย Baba Daud Mishkati ซึ่งระบุว่าลัลเศวรีเป็นสันตะรหัสยะ ปรากฏตัวให้รักเดินทางไปตามป่าเขาได้พบเห็น ส่วนใน Tarikh-i-Azami (ค.ศ. 1736) โดย Khwaja Azam Diddamari มีระบุข้อมูลลงรายละเอียดเกี่ยวกับชีวิตของเธอ นอกจากนี้ยังพบเรื่องราวชีวิตของเธอในจดหมายเหตุเปอร์เซีย Waqiati-e-Kashmir (ค.ศ. 1746) ซึ่งระบุว่าเธอมีชื่อเสียงมากในรัชสมัยของสุลต่าน Alau-ud-din (ค.ศ. 1343–54) และเสียชีวิตในรัชสมัยของสุลต่าน Shihab-ud-din (ค.ศ. 1354–73)
ปลาหมอนกแก้ว
thumb|250px|ฝูงปลาหมอนกแก้ว จัดแสดงที่ [[ศูนย์แสดงพันธุ์สัตว์น้ำบึงฉวากเฉลิมพระเกียรติ จังหวัดสุพรรณบุรี]]
ปลาหมอนกแก้ว (Blood parrot cichlid) เป็นพันธุ์ลูกผสมระหว่างปลาหมอฟลามิงโก้ และปลาหมอซินสไปลุ่ม มีปากคล้ายกับนกแก้ว เป็นปลาที่ไม่มีในธรรมชาติ แต่ถูกผสมพันธุ์ขึ้นมาครั้งแรกที่ไต้หวัน ขนาดโตเต็มที่ 10-15 เซนติเมตร มีดวงตาโต ม่านตาใหญ่จนบางคราวดูไม่เหมือนทรงกลม เป็นวงรีหรือไม่ก็เป็นขีด ดำ ๆ หนา ๆ พาด ผ่านตามแนวนอนของ ลูกตา ตู้ที่เหมาะสม ไม่ควรต่ำกว่า 30 นิ้ว เป็น ปลาที่ค่อนข้าง ก้าวร้าว อันที่จริง เป็นปลาที่ไม่ค่อยดุนัก และสามารถเลี้ยงรวมกับปลาอื่นที่ ขนาดเท่ากันได้ สามารถให้อาหารสำเร็จรูปและสัตว์น้ำขนาดเล็กเป็นอาหารได้
บอร์น (ภาพยนตร์ชุด)
บอร์น (Bourne) เป็นภาพยนตร์ชุดแนวสายลับ/โลดโผน ดัดแปลงจากนวนิยายชุดที่ใช้ชื่อเดียวกันของรอเบิร์ต ลัดลัม ปัจจุบันมีทั้งสิ้น 5 ภาค โดยภาคที่ 1-3 และภาค 5 เป็นเรื่องราวของเจสัน บอร์น (รับบทโดย แม็ตต์ เดม่อน) มือสังหารที่ความจำเสื่อมและต้องหนีจากการตามล่า ส่วนในภาคที่ 4 เป็นเรื่องราวของแอรอน ครอส (รับบทโดย เจเรมี เรนเนอร์) สายลับที่ถูกตามล่าหลังโครงการที่เขาสังกัดอยู่ถูกสั่งปิด
ภาพยนตร์ชุด บอร์น อยู่ในอันดับที่ 37 ของชุดภาพยนตร์ที่ทำเงินมากที่สุดตลอดกาล ทำรายได้กว่า 1,600 ล้านดอลลาร์สหรัฐ
สหพันธ์มหาวิทยาลัยวิจัยแห่งยุโรป
สหพันธ์มหาวิทยาลัยวิจัยแห่งยุโรป (League of European Research Universities; ตัวย่อ: LERU) เป็นสมาคมของมหาวิทยาลัยที่มีชื่อเสียงด้านงานวิจัยที่โดดเด่นที่สุดในยุโรป
ประวัติ
สมาพันธ์มหาวิทยาลัยวิจัยแห่งยุโรป เป็นความร่วมมือกันของมหาวิทยาลัยต่างๆในทวีปยุโรป 21 แห่ง ที่มีชื่อเสียงด้านงานวิจัยที่โดดเด่น เพื่อที่จะแลกเปลี่ยนความรู้ และแข่งขันด้านการวิจัยระดับนานาชาติ สมาพันธ์มหาวิทยาลัยวิจัยแห่งยุโรปก่อตั้งในปี ค.ศ. 2002 โดย มหาวิทยาลัยที่มีผลงานวิจัยยอดเยี่ยมในยุโรป 12 มหาวิทยาลัย ปี ค.ศ. 2010 มีสมาชิกเข้าร่วมทั้งหมด 21 มหาวิทยาลัยทั่วยุโรป
สมาพันธ์มหาวิทยาลัยวิจัยแห่งยุโรปสนับสนุนด้านการศึกษาและวิจัยโดยคำนึงถึงขอบเขตของความเข้าใจในมนุษย์ การสรรค์สร้างความรู้ใหม่ผ่านการวิจัยพื้นฐาน ซึ่งแหล่งความรู้สุดยอดคือนวัตกรรมในสังคม ส่งเสริมงานวิจัยของมหาวิทยาลัยสมาชิกในวงสังคมอย่างกว้างขวาง
เป้าหมายของสมาพันธ์คือการสนับสนุนคุณค่าของงานวิจัย ให้นำไปเป็นนโยบายใช้การพัฒนา และประสบผลดีที่สุด โดยผ่านการแลกเปลี่ยนประสบการณ์ร่วมกันในหมู่มหาวิทยาลัยสมาชิก
สมาพันธ์มหาวิทยาลัยวิจัยแห่งยุโรปตีพิมพ์งานวิจัยและรายงานที่หลากหลาย และสม่ำเสมอ ก่อให้เกิดการถกเถียงในระดับสูง มีการวิเคราะห์ในเชิงลึก เกิดเป็นผลงานที่ตกผลึกและนำไปเป็นแนวทาง หรือนโยบายปฏิบัติสำหรับมหาวิทยาลัย ผู้วิจัย และผู้สนับสนุนเงินทุนวิจัย
สำนักงานใหญ่ของสมาพันธ์มหาวิทยาลัยวิจัยแห่งยุโรปตั้งอยู่ที่เมืองลูเวน (Leuven) ประเทศเบลเยี่ยม โดยมี ศ.ดร. Kurt Deketelaere เป็นเลขาธิการคนปัจจุบัน
สมาชิก
สหพันธ์มหาวิทยาลัยวิจัยแห่งยุโรปมีสมาชิกทั้งหมด 21 มหาวิทยาลัยทั่วยุโรป
🇧🇪 เบลเยี่ยม
🇮🇹 อิตาลี
🇳🇱 เนเธอร์แลนด์
🇪🇸 สเปน
🇸🇪 สวีเดน
🇨🇭 สวิตเซอร์แลนด์
พระครูอนุศาสน์กิจจาทร (เขียว กิตฺติคุโณ)
พ่อท่านเขียว กิตติคุโณ (19 สิงหาคม พ.ศ. 2472 – 2 พฤศจิกายน พ.ศ. 2565) เป็นพระเกจิอาจารย์สายหลวงปู่ทวด ผู้มีศีลวัตรปฏิบัติอันงดงาม และเป็นที่น่าเคารพนับถือ โดยท่านได้สืบทอดวิชามาจากพระเกจิอาจารย์รุ่นเก่า รวมไปถึงเกจิฆราวาส โดยสืบวิชาจำพวกสมุนไพร, สืบอายุ, เมตตา, แคล้วคลาด, โภคทรัพย์ ฯลฯ ซึ่งวัตถุมงคลของพ่อท่านเขียวนั้นมีประสบการณ์มาก ประชาชนทั้งชาวไทยและต่างประเทศต่างเลื่อมใสศรัทธาในองค์พ่อท่านเขียว
ประวัติ
พ่อท่านเขียว กิตติคุโณ วัดห้วยเงาะ เกิดเมื่อวันที่ 19 สิงหาคม พ.ศ. 2472 ตรงกับรัชสมัยพระบาทสมเด็จพระปกเกล้าเจ้าอยู่หัว รัชกาลที่ 7 ณ ตำบลหน้าถ้ำ อำเภอเมืองยะลา จังหวัดยะลา เป็นบุตรของนายทอง เพชรภักดี และนางกิ๊ม นวลศรี ครอบครัวชาวนาในจังหวัดยะลา โดยเป็นบุตรคนที่ 3 ในจำนวนพี่น้องร่วมบิดามารดาทั้งหมด 7 คน ช่วงชีวิตในวัยเด็ก ท่านเรียนจบระดับชั้นประถมศึกษาปีที่ 4 เพราะบิดาถึงแก่กรรม จึงต้องออกมาช่วยมารดาทำงานเพื่อช่วยเหลือครอบครัว จนกระทั่งเมื่อมีอายุได้ 20 ปี จึงได้อุปสมบทเป็นพระภิกษุ ณ วัดนางโอ (หรือวัดบุพนิมิต ในปัจจุบัน) ตำบลแม่ลาน (ปัจจุบันเปลี่ยนเป็น อำเภอแม่ลาน) จังหวัดปัตตานีเมื่อวันที่ 6 มิถุนายน พ.ศ. 2492 โดยมีพระครูมนูญสมณการ วัดพลานุภาพ เป็นพระอุปัชฌาย์ พระอธิการแดง ธมฺมโชโต เป็นพระกรรมวาจาจารย์ พระอธิการคำ ติสสโร เป็นพระอาจารย์ผู้ประสิทธิ์ประสาทความรู้วิชาให้แก่พ่อท่านเขียวก่อนอุปสมบท หลังจากนั้นท่านจึงได้ฝึกฝนสวดมนต์บทต่าง ๆ ในเจ็ดตำนานและการสวดภาณยักษ์
พรรษาที่ 2 ท่านได้ย้ายไปจำพรรษาอยู่ที่วัดสุนทรประชาราม อำเภอรามัน จังหวัดยะลา
พรรษาที่ 3 พ่อท่านเขียวได้กลับไปที่วัดนางโออีกครั้ง พร้อมกับได้ศึกษาวิชากับ ตาเลี่ยม กับฆราวาสที่เชี่ยวชาญด้านวิปัสสนากรรมฐาน รวมทั้งศึกษาสรรพวิชาต่าง ๆ จากฆราวาสอีกหลายท่าน พ่อท่านเขียวยังสอบได้นักธรรมชั้นโท แล้วยังได้รับตำแหน่งรักษาการเจ้าอาวาสวัดนางโอ ก่อนที่จะดำรงตำแหน่งเจ้าอาวาสในเวลาต่อมา พ่อท่านเขียวเป็นคนที่รักความสันโดษ และใช้ชีวิตอย่างเรียบง่าย มัธยัสถ์ อดออม และรักการอ่านและการศึกษาหาความรู้ ไม่ว่าจะเป็นทางด้านกฎหมายหรือทางด้านเกษตรกรรม หรือในทางด้านทางธรรม ท่านก็ศึกษาพระปริยัติธรรม บาลีไวยากรณ์ และ นักธรรม รวมทั้งสวดมนต์พิธีต่าง ๆ
พรรษาที่ 5 สามารถสวดปาฏิโมกข์ได้ มีความเคร่งครัด ไม่ยึดติดในลาภยศ สรรเสริญ
พ่อท่านเขียว กิตติคุโณ ได้ย้ายมาจำพรรษา ณ วัดห้วยเงาะ อำเภอโคกโพธิ์ จังหวัดปัตตานี ในสมัยที่พ่อท่านธีร์ ลูกศิษย์ของท่านเป็นอดีตเจ้าอาวาส
มรณภาพ
พระครูอนุศาสน์กิจจารทร (พ่อท่านเขียว กิตฺติคุโณ) ถึงแก่กาลมรณภาพด้วยโรคชรา เมื่อวันพุธที่ 2 พฤศจิกายน พ.ศ. 2565 เวลา 21.25 น. (ขึ้น 9 ค่ำ เดือน 12) ณ โรงพยาบาลปัตตานี
โดยมีกำหนดนำสรีระสังขารกลับไปบำเพ็ญกุศล ณ วัดอรัญวาสิการาม (ห้วยเงาะ) ในวันพฤหัสบดีที่ 10 พฤศจิกายน พ.ศ. 2565
อินุยาฉะ เทพอสูรจิ้งจอกเงิน
อินุยาฉะ เทพอสูรจิ้งจอกเงิน เป็นชื่อหนังสือการ์ตูนและอนิเมะซึ่งแต่งโดย รูมิโกะ ทากาฮาชิ
เนื้อเรื่อง
อินุยาฉะ เป็นลูกครึ่งอสูรซึ่งเกิดจากพ่อผู้เป็นจอมขุนพลสุนัขอสูรผู้ยิ่งใหญ่ แต่มีแม่เป็นมนุษย์ จึงทำให้อินุยาฉะมีปมด้อยและไม่เป็นที่ยอมรับทั้งจากบรรดาปีศาจหรือมนุษย์ธรรมดา จากการไม่เป็นที่ยอมรับนั้นเองที่เป็นเหตุผลให้เขาต้องการลูกแก้วสี่วิญญาณ(ลูกแก้วอสูร)เพื่อที่จะกลายเป็นอสูรอย่างเต็มตัว  แต่การที่จะได้ลูกแก้วมานั้นไม่ใช่เรื่องง่ายเพราะลูกแก้วดังกล่าวได้รับการพิทักษ์จาก คิเคียว ผู้เป็นมิโกะศักดิ์สิทธิ์ประจำหมู่บ้าน ดังนั้นเขาและคิเคียวจึงมีเหตุให้ต้องประฝีมือกันอยู่เนื่อง ๆ แต่ว่าอินุยาฉะก็ทำร้ายคิเคียวไม่ลงดังเช่นที่คิเคียวก็ไม่ยอมทำร้ายอินุยาฉะเช่นเดียวกันเนื่องจากคนทั้งคู่ต่างก็มีใจให้กัน
ต่อมาคิเคียวและอินุยาฉะได้คุยกันถึงการตัดสินใจมอบลูกแก้วให้อินุยาฉะได้อธิษฐานให้ตนเองกลายเป็นมนุษย์เต็มตัวเพื่อที่พวกเขาจะได้ใช้ชีวิตอยู่ร่วมกันอย่างคนธรรมดา แต่เหตุการณ์ได้กลับตาลปัตรในรุ่งอรุณของวันที่คิเคียวต้องส่งมอบลูกแก้วสี่วิญญาณให้กับชายคนรัก เพราะโจรป่าโอนิงุโมะ ผู้รวมร่างกับปีศาจจนกลายเป็น นาราคุ (นาราคุ แปลว่า นรก) มีความต้องการในตัวคิเคียวจึงทำให้ทั้งคู่ผิดใจกันด้วยการปลอมตัวเป็นคนทั้งสองให้ต่างฝ่ายต่างลอบทำร้ายซึ่งกันและกัน ในที่สุดอินุยาฉะก็พลาดท่าถูกคิเคียวยิงด้วยธนูปิดผนึกตรึงไว้ที่ต้นไม้ศักดิ์สิทธิ์ส่วนตัวเธอเองพร้อมกับรอยบาดแผลที่สาหัส ได้สั่งเสียก่อนตายกับ คาเอเดะ ผู้เป็นน้องสาวของเธอว่าให้เผาลูกแก้วสี่วิญญาณไปพร้อมกับร่างกายของเธอเพื่อป้องกันไม่ให้ลูกแก้วตกไปอยู่ในมือของปีศาจอีกต่อไป
ต่อมาเมื่อเวลาได้ล่วงเลยมา 500 ปีจนถึงยุคปัจจุบัน คาโงเมะ สาวน้อยวัยมัธยมต้นไม่เคยรู้มาก่อนว่าตนเองเป็นวิญญาณที่กลับมาเกิดใหม่ของคิเคียว จนกระทั่งในวันที่เธอมีอายุครบ 15 ปี คาโงเมะได้ถูกปีศาจตะขาบลากพาตัวไปทางบ่อน้ำแห้งที่เรียกกันว่าบ่อกลืนกระดูก ไปในยุคแห่งสงคราม(ยุคของอินุยาฉะ)สมัยที่ยังคงมีการอยู่ร่วมโลกกันของปีศาจภูติพรายเทพอสูรกับมนุษย์ที่มีการต่อสู้กันเพื่ออำนาจและความอยู่รอด ในระหว่างการหลบหนีปีศาจตนดังกล่าวนี้เองทำให้คาโงเมะได้พบกับอินุยาฉะและได้ปลุกเขาให้ตื่นจากการหลับไหลนานถึง 50 ปี อีกทั้งได้ค้นพบว่าในร่างกายของตัวเธอเองนั้นมีลูกแก้วสี่วิญญาณที่สมควรจะหายไปตั้งแต่ถูกเผาไปพร้อมกับร่างกายของคิเคียวในเวลาหลายสิบปีก่อนหน้านี้
เรื่องราวแห่งโชคชะตาดูจะไม่จบอยู่แค่นั้นเพราะหลังจากที่ข้ามผ่านเวลามาในโลกแห่งอดีตได้ไม่นานนัก ลูกแก้วสี่วิญญาณก็ได้แตกกระจายออกเป็นเสี่ยง ๆ ชิ้นส่วนของลูกแก้วนั้นกระจัดกระจายไปไกลเป็นสิบหรือร้อยชิ้นก็สุดจะคาดเดา คาโงเมะและอินุยาฉะจึงจำต้องจับคู่กันเพื่อตามหาเศษลูกแก้วให้กลับมารวมกันให้ได้ก่อนที่คนชั่วและปีศาจร้ายจะได้มันไว้ในครอบครอง และนั่นเองคือจุดเริ่มต้นให้ศึกชิงลูกแก้วสี่วิญญาณได้เปิดฉากขึ้น
มังงะ
พ.ศ. 2539 - พ.ศ. 2551 จำนวน 558 ตอน  รวม 56 เล่ม [ผลงานเขียน] รูมิโกะ ทากาฮาชิ [ตีพิมพ์] ญี่ปุ่น: นิตยสาร โชเน็งซันเดย์  และ สำนักพิมพ์ โชงะกุกัง, ไทย: สำนักพิมพ์ สยามอินเตอร์คอมิกส์ 犬夜叉 อินุยาฉะเริ่มตอนแรกเมื่อ 13 พฤศจิกายน พ.ศ. 2539 และต่อเนื่องปิดฉากตอนสุดท้ายลงเมื่อวันที่ 18 มิถุนายน พ.ศ. 2551
พ.ศ. 2556 อินุยาฉะ ตอนที่ 559  それ以来 "Sore Irai" บทส่งท้ายของ 犬夜叉 อินุยาฉะบทพิเศษนี้เป็นส่วนหนึ่งของโปรเจกต์ Heroes Come Back ที่รวบรวมเรื่องสั้นจากนักเขียนการ์ตูนมังงะเรื่องที่อวสานไปแล้ว กลับมาในการระดมทุนเพื่อประโยชน์ในการช่วยเหลือฟื้นฟูความเสียหายจากในปี พ.ศ. 2554 ที่มีการเกิดแผ่นดินไหวและสึนามิ [ผลงานเขียน] รูมิโกะ ทากาฮาชิ [ตีพิมพ์] ญี่ปุ่น: นิตยสารรายสัปดาห์ โชเน็งซันเดย์
อนิเมะ : ซีรีส์
[ผลงานเขียน] รูมิโกะ ทากาฮาชิ [กำกับ] มาซาชิ อิเคดะ และ ยาสุนาโอะ อาโอกิ   [ผลิต] สตูดิโอ ซันไรส์
อินุยาฉะ เทพอสูรจิ้งจอกเงิน
อนิเมะอินุยาฉะ 犬夜叉 ปี 1 ถึง ปี 4 จำนวน 167 ตอน
ในประเทศไทยได้รับลิขสิทธิ์พากษ์เสียงและจัดจำหน่ายโดย บริษัท ทีไอจีเอ จำกัด (TIGA)
ปี 1 ตอนที่ 1 - 26
ปี 2 ตอนที่ 27 - 52
ปี 3 ตอนที่ 53 - 104
ปี 4 ตอนที่ 105 - 167
อินุยาฉะ เทพอสูรจิ้งจอกเงิน ปัจฉิมบท
อนิเมะ ปี5 จำนวน 26 ตอน  โดยทางญี่ปุ่นในมังงะฉบับที่ 34 ของโชเน็งซันเดย์ ซึ่งตีพิมพ์ในวันที่ 22 กรกฎาคม พ.ศ. 2552 ได้มีการประกาศอย่างเป็นทางการว่ากำลังจะทำการสร้างเป็นอนิเมะจำนวน 26 ตอน ในเล่ม 36 ไปจนถึงตอนท้ายของมังงะโดยจะมีการผลิตจากสตูดิโอผู้ผลิตเดียวกันกับอนิเมะอินุยาฉะตอนก่อนหน้า สัปดาห์ต่อมา วิซมีเดีย (Viz Media) ประกาศว่าได้รับอนุญาตให้ปรับใช้ชื่อเรื่องแบบใหม่เป็น 犬夜叉 完結編 "InuYasha: Kanketsu-hen" / InuYasha: The Final Act
และออกอากาศครั้งแรกทางช่องโทรทัศน์ภายในประเทศญี่ปุ่นในวันที่ 3 ตุลาคม พ.ศ. 2552 – 29 มีนาคม พ.ศ. 2553
ในประเทศไทยได้รับลิขสิทธิ์พากษ์เสียงและจัดจำหน่ายโดย บริษัท โรส เอ็นเตอร์เทนเมนต์ คอร์ปอเรชั่น จำกัด (Rose) ปี 5 ตอนที่ 168 - 193 (1 - 26 )
อินุยาฉะ เทพอสูรจิ้งจอกเงิน ออกอากาศทางฟรีทีวี ทางโมเดิร์นไนน์ทีวี ในช่วงโมเดิร์นไนน์การ์ตูน เวลา 09.30-10.00 น. โดยเริ่มออกอากาศปลายเดือนกันยายน พ.ศ. 2547 แต่พอถึงเดือนพฤศจิกายน พ.ศ. 2547 ก็ถูกยุติการออกอากาศ (โดยนำเรื่อง มุซาชิ เซียนเบ็ดยอดอัจฉริยะมาออกอากาศแทน) หลังจากนั้น ในปี พ.ศ. 2548 อินุยาฉะก็กลับมาออกอากาศอีกครั้ง จนถึงเดือน พฤศจิกายน พ.ศ. 2548 และออกอากาศต่อเนื่องอีกครั้ง ตั้งแต่วันที่ 17 พฤษภาคม ถึงวันที่ 14 พฤศจิกายน พ.ศ. 2552 หลังจากที่ห่างหายไป 4 ปี และออกอากาศอีกครั้งกับ อินุยาฉะ เทพอสูรจิ้งจอกเงิน ปัจฉิมบท, ออกอากาศครั้งล่าสุดทาง เอ็มคอตแฟมิลี (MCOT Family) ทีวีดิจิตัล ช่อง 14 ในช่วงเอ็มคอตคิดคลับ ทุกวันจันทร์-ศุกร์ เวลา 17.00-17.30 น. ต่อเนื่องจนจบภาคปัจฉิมบทไปเมื่อวันที่ 19 เมษายน พ.ศ. 2561
อนิเมะ : โอวีเอ
OVAs (The Original Video Animations) เรื่องราวของโอวีเออินุยาฉะ เป็น 1 ในชุดเซต 3 เรื่องในงานอนิเมะที่จัดสร้างและจัดวางจำหน่ายในหมวดหมู่รูมิกเวิลด์ ได้แก่ โอวีเออนิเมะไตเติ้ลตอนสั้น ชื่อ "It's a Rumic World!" ที่รวมตัวละครเอกพระนางทั้งสามเรื่อง ลามู รันม่า และอินุยาฉะ ในการฉลองโชเน็งซันเดย์ครบรอบ 50 ปี และฉลองการสร้างผลงานเขียนของรูมิโกะ ทากาฮาชิ ครบ 30 ปี ในปี พ.ศ. 2551 และโอวีเออนิเมะอินุยาฉะ ความยาว 30 นาที ชื่อ 犬夜叉 黒い鉄砕牙 "INUYASHA - KUROI TESSAIGA" ซึ่งจัดจำหน่ายครั้งแรก พ.ศ. 2553 ในงานนิทรรศการ TAKAHASHI RUMIKO EXHIBITION ทั้งในรูปแบบ ดีวีดี (DVD) และบลูเรย์ (Blu-ray) เนื้อเรื่องส่วนนี้ภายหลังจัดสร้างรวมอยู่ในอนิเมะภาคปัจฉิมบท
ดราม่าซีดี
Drama CD (Compact Disc) งานสื่อด้านเสียง เป็นสื่อหนึ่งที่เป็นที่นิยมในญี่ปุ่นโดยใช้นักพากย์ซึ่งรับบทเป็นตัวละครนั้น ๆ ในเนื้อเรื่องพากษ์เสียงประกอบกับซาวด์แทร็คเช่นเดียวกับขั้นตอนการพากษ์ในการสร้างงานอนิเมะ เพียงแต่เป็นรูปแบบดำเนินเนื้อเรื่องโดยใช้เสียงล้วนไม่มีภาพเคลื่อนไหวประกอบการแสดง ชิ้นงานดราม่าซีดีลิขสิทธิ์ ของ 犬夜叉 อินุยาฉะ เทพอสูรจิ้งจอกเงิน ฉบับ ดราม่าซีดี ผลิตและปล่อยตัวในชื่อ
Inuyasha drama CD - Aka to Shiro no Utagassen
Inuyasha drama CD - Jigoku de Matteta Shichinintai
Inuyasha drama CD - Taketori no Okina wa Kyoubou jatta
Inuyasha drama CD - Sengoku o Togi Zoushi Sesshoumaru
Inuyasha drama CD - Aka to Shiro no Uta Gassen Inuyasha version
Inuyasha drama CD - Aka to Shiro no Uta Gassen Sesshoumaru version
และดราม่าซีดีที่เป็นการดำเนินเรื่องราวต่อเนื่องจากฉากจบของฉบับมังงะและอนิเมะ ใน Inuyasha CD Drama - Asatte
นวนิยาย
หนังสือ 小説犬夜叉 (少年サンデーコミックススペシャル) / InuYasha Novel : Shonen Sunday Comics Special Shousetsu Inuyasha ภายในมี 11 บท ซึ่งนวนิยายเล่มนี้เป็นครั้งแรกที่มีการเปิดเผยถึงประวัติภายในครอบครัวฮิงุราชิของคาโกเมะ
ตีพิมพ์จัดจำหน่ายในภาษาญี่ปุ่น ครั้งที่ 1 : วันที่ 10 ธันวาคม พ.ศ. 2547 และได้รับการตีพิมพ์เผยแพร่วางจำหน่ายในตลาดยุโรป [เขียน] โทโมโกะ คอนปารุ (Tomoko Konparu)  [ภาพ] รูมิโกะ ทากาฮาชิ
เพลงเสริม
เพลง Ai no Uta ศิลปิน Every Little Thing (เดอะมูฟวี่2 อินุยาฉะ เทพอสูรจิ้งจอกเงิน: ปราสาทดินแดนแห่งกระจก)
ดนตรีเพลงประกอบ
OST (Original Soundtrack) / BGM (Background Music) สร้างสรรค์ทำนองและอำนวยเพลง คาโอรุ วาดะ (Kaoru Wada) เผยแพร่โดย เอเว็กซ์โหมด (Avex Mode)
INUYASHA OST เพลงธีมคาแรคเตอร์
InuYasha Music Orchestra - ปี พ.ศ. 2552 (ค.ศ. 2009) ศุกร์ที่ 28 สิงหาคม เปิดการแสดงเวลา 20.00 นาฬิกา - ที่ฮอลล์ดนตรี ケルン・フィルハーモニーホール ธีมหลักอินุยาฉะถูกนำมาใช้ในการแสดงสดอีกครั้งในคอนเสิร์ตวงออร์เคสตรา WDRケルン放送管弦楽団「日本の響き—和田薫の音楽」公演
บทเพลง Original Soundtrack ของเรื่องอินุยาฉะ เพลงธีม เพลงเปิด เพลงปิด เพลงเสริม อย่างยิ่งกับบทเพลงที่โดดเด่นอย่างมากหลายเพลง ค่อนข้างได้รับความนิยมจากผู้ชมผู้ฟังในหลายประเทศในการหยิบยกบทเพลงไปใช้นำเสนอการแสดงดนตรี ทั้งที่เป็นทางการและที่ไม่เป็นทางการ โดย วงออร์เคสตรา วงรวมอิสระ และนักดนดรีเดี่ยว ด้วยเครื่องดนตรีอาทิ ฮาร์ป กู่เจิง กู่ฉิน เอ้อหู ขลุ่ย ฟลูต เปียโน กีต้าร์ ไวโอลิน และเผยแพร่ผลงานแพร่หลายผ่านสื่อโซเชียลเน็ตเวิร์ค
อัลบั้มเพลง
1. อัลบั้มเพลง ทีวี อนิเมะ ซาวด์แทร็ค
พ.ศ. 2545 (ค.ศ. 2002) TV OST Vol.2「犬夜叉」オリジナル・サウンドトラック～音楽篇　弐 ประเภท OST (Original Soundtrack), BGM (Background Music)
พ.ศ. 2546 (ค.ศ. 2003) TV OST Vol.3「犬夜叉」オリジナル・サウンドトラック～音楽篇　参 ประเภท OST (Original Soundtrack), BGM (Background Music)
พ.ศ. 2544 (ค.ศ. 2001) - Movie 1 OST 映画「犬夜叉　時代を越える想い」音楽篇 ประเภท OST (Original Soundtrack), BGM (Background Music)
พ.ศ. 2545 (ค.ศ. 2002) - Movie 2 OST 映画「犬夜叉　鏡の中の夢幻城」音楽篇 ประเภท OST (Original Soundtrack), BGM (Background Music)
พ.ศ. 2546 (ค.ศ. 2003) - Movie 3 OST 映画「犬夜叉　天下覇道の剣」音楽篇 ประเภท OST (Original Soundtrack), BGM (Background Music)
พ.ศ. 2547 (ค.ศ. 2004) - Movie 4 OST 映画「犬夜叉　紅蓮の蓬莱島」音楽篇 ประเภท OST (Original Soundtrack), BGM (Background Music)
3. อัลบั้มเพลง แบบอื่น
วัดเขาเจดีย์ (จังหวัดชุมพร)
วัดเขาเจดีย์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางสน อำเภอปะทิว จังหวัดชุมพร ที่ดินตั้งวัดมีเนื้อที่ 59 ไร่ 2 งาน
จากคำบอกเล่า เจ้าอ้ายเจ้ายี่เป็นเศรษฐี 2 พี่น้อง ได้แล่นสำเภาบรรทุกสิ่งของเครื่องใช้มากมายพร้อมด้วยเหล่าบริวารมาจอดเรือที่โคกยายแรม (หน้าวัดสุวรรณารามในปัจจุบัน) เพื่อหายอดเขาที่เหมาะแก่การสร้างเจดีย์ จนได้พบจึงให้บ่าวไพร่นำธงขึ้นปักบนยอดเขาแล้วทำการก่อสร้างเจดีย์ โดยให้คนส่งมือต่อมือจากที่จอดเรือไปยังยอดเขา บางคำบอกเล่า กล่าวว่า เจ้าอ้ายพญาและเจ้ายี่พญาได้รวบรวมสิ่งของต่าง ๆ เดินทางไปเมืองนครศรีธรรมราชเพื่อสร้างพระบรมธาตุ แต่เมื่อมาถึงเมืองปะทิวจึงได้ทราบว่าที่นครศรีธรรมราชได้สร้างเสร็จเรียบร้อยแล้วจึงได้สำรวจยอดเขาบริเวณเมืองปะทิว เขาลูกนั้นจึงชื่อว่า เขาเจดีย์
วัดเขาเจดีย์ตั้งวัดเมื่อ พ.ศ. 2325 ได้รับพระราชทานวิสุงคามสีมาเมื่อ พ.ศ. 2375 เป็นวัดร้างเมื่อประมาณปี พ.ศ. 2494 พระครูอาหุไนยคุณ เจ้าคณะตำบลบางสน ได้พบเจดีย์เก่าบนยอดเขา จึงได้ทำการสร้างกุฏิหลังเล็ก ๆ และไปนิมนต์ พระฉะอ้อน ขตฺตปญฺโญ จากวัดดอนตะเคียนมาจำพรรษา เมื่อ พ.ศ. 2496 เมื่อท่านมาอยู่ก็ได้พัฒนาวัดให้เจริญขึ้นมาเป็นลำดับ
อาคารเสนาสนะที่สำคัญ ได้แก่ ศาลาการเปรียญ สร้างเมื่อ พ.ศ. 2536 เป็นอาคารคอนกรีตเสริมเหล็กทรงไทยชั้นเดียว กุฏิสงฆ์ จำนวน 4 หลัง กฎิเจ้าอาวาส ศาลาอเนกประสงค์ หอระฆัง และโรงครัว ปูชนียะวัตถุมีเจดีย์เก่าได้บูรณะขึ้นใหม่ ปัจจุบันกรมศิลปากรได้ขึ้นทะเบียนเป็นโบราณสถาน และมีพระประธานประจำศาลาการเปรียญ ปางมารวิชัย สร้างเมื่อ พ.ศ. 2537
อินุยาฉะ เทพอสูรจิ้งจอกเงิน
อัลบั้มเพลง
พ.ศ. 2546 (ค.ศ. 2003) Best of Inuyasha /  百花繚乱 -犬夜叉 テーマ全集- ประเภท JPOP (Japanese Pop), OST (Original Soundtrack)
พ.ศ. 2547 (ค.ศ. 2004) Best of Inuyasha II /  清風明月 -犬夜叉テーマ全集 弐- ประเภท JPOP (Japanese Pop), OST (Original Soundtrack)
พ.ศ. 2548 (ค.ศ. 2005) Best of TV BGM /「犬夜叉」音楽撰集 ประเภท OST (Original Soundtrack), BGM (Background Music)
พ.ศ. 2548 (ค.ศ. 2005) Best of Movie BGM /「犬夜叉」音楽撰集－映画篇－ประเภท OST (Original Soundtrack), BGM (Background Music)
พ.ศ. 2553 (ค.ศ. 2010) Best Song History /「犬夜叉」ベストソング　ヒストリー ประเภท JPOP (Japanese Pop), OST (Original Soundtrack), BGM (Background Music)
เสียงตอบรับ
ซีรีส์ชุดหนังสือการ์ตูนอินุยาฉะ「犬夜叉」ได้รับรางวัล โชงะกุกังมังงะอวอร์ด (Shogakukan Manga Award) ในสาขา โชเน็ง (Shōnen) ในปี พ.ศ. 2544 และภายในปีเดียวกัน ตัวละครเอกของเรื่อง อินุยาฉะ ได้รับอันดับ 1 จากการโหวต ประเภทตัวละครชายยอดเยี่ยม ในการประกาศรางวัล อนิเมะกรังด์ปรีซ์ (Anime Grand Prix) ครั้งที่ 24 ซึ่งจัดโดยนิตยสารอะนิเมจ ต่อมา พ.ศ. 2545 และ พ.ศ. 2546 อินุยาฉะได้รับรางวัล โตเกียวอนิเมะอวอร์ด (Tokyo Anime Award) ในหมวดหมู่ อนิเมะโทรทัศน์แห่งปี ซ้อนสองปี อินุยาฉะเป็นที่รักของแฟน ๆ เป็นเวลายาวนานโดยไม่คำนึงถึงเพศทั้งชายหญิง หนังสือการ์ตูนมังงะของอินุยาฉะมียอดจำหน่ายมากกว่า 40 ล้านเล่ม
อินุยาฉะเป็นแฟรนไชส์ซีรีส์ที่โดดเด่นมีชื่อเสียงอย่างมากและยังคงดึงดูดจินตนาการจากผู้ชมผู้อ่านทั่วโลก ด้วยการนำเสนอเนื้อเรื่องผ่านการข้ามยุคสมัยไปกลับของคาโงเมะจากปัจจุบัน กลับไปสู่ช่วงเวลาประวัติศาสตร์ ช่วงยุคแห่งสงคราม ที่อินุยาฉะอยู่ ซึ่งมีช่องว่างทางประวัติศาสตร์และความลึกลับ ได้พบเจอกับเหตุการณ์ต่าง ๆ ไปพร้อมกับตัวละครที่โดดเด่นบนพื้นภูมิทัศน์ที่หลากหลายมีลักษณะเฉพาะ เรื่องราวของอินุยาฉะมีความน่าค้นหานอกจากความสนุกสนานแฝงแง่คิดของมิติการกระทำ หยั่งรากให้ได้พบแม้แต่ตัวละครซึ่งหลายคนให้ความเห็นว่าสมควรเรียกได้ว่าทรงคุณค่าหาได้ยาก ทั้งชีวิตประจำวันของเหล่าตัวละครยังได้นำเสนอไปถึงวัฒนธรรม การแต่งกาย คติธรรมรูปแบบการใช้ชีวิตไปจนถึงความเชื่อ ความลี้ลับหรือโยไค( 妖怪 )   อันมีอยู่ในบันทึกตำนานอสูรภูติผีปีศาจในญี่ปุ่น ออกมาโลดแล่นมีบทบาทผสมผสานในงานจินตนิมิตอันรังสรรค์ขึ้นใหม่อย่างแนบเนียนกลมกลืน
สีสันโทนของเรื่องอินุยาฉะทั้งการเปลี่ยนแปลงจากตอนต้นไปสู่จุดสุดท้ายของแต่ละตัวละครยังคงตราตรึงกินลึกถึงความน่าสนใจในเชิงที่ล้ำลึกสำหรับผู้คนที่ได้สัมผัสรับชมมาถึงในทุกวันนี้ ในส่วนของผู้ชมผู้อ่านที่ฟันฝ่าอุปสรรคทุกด่านมาได้จนบทจบของเรื่องนั้นอินจนมีเป็นประโยคเช่นที่ว่า "โลกของอินุยาฉะเหมือนเป็นโลกที่มีอยู่จริง" อนึ่งเมื่อผู้ติดตามชม/ผู้ติดตามอ่าน หักใจดูจนครบจบตอนสุดท้ายเสร็จสิ้น มักจะ เว้นช่วงพัก แล้วเริ่มทยอย ดู/อ่าน วนลูปรอบใหม่อีกครั้ง (อาจด้วยความรักชมชอบในตัวละคร ชื่นชมในการดำเนินเรื่อง ต้องการทำความเข้าใจเนื้อหามากขึ้นหรือด้วยความพึงพอใจอื่น ๆ )
สำหรับในประเทศไทย หนังสือการ์ตูน อินุยาฉะ เริ่มตีพิมพ์ภายหลังจากญี่ปุ่นไม่นานในชื่อ เทพอสูรจิ้งจอกเงิน โดย สยามอินเตอร์คอมิกส์ โดยจนถึงปัจจุบันมีการตีพิมพ์ไปแล้ว 2 ปก ส่วนอนิเมะมีการออกอากาศทางช่อง 9 อ.ส.ม.ท. และมีการวางจำหน่ายเป็นวีซีดีและดีวีดีลิขสิทธิ์โดยบริษัท ทีไอจีเอ จำกัด (ไทก้า) จากตอนที่ 1 - 167 และภาคปัจฉิมบท โดย บริษัท โรสมีเดีย (โรส) นอกจากนี้ในปี พ.ศ. 2549 ยังมีการวางแผงดีวีดีภาพยนตร์เทพอสูรจิ้งจอกเงิน เดอะมูฟวี่ เปลวเพลิงแห่งเกาะลี้ลับ โดยบริษัท ทีไอจีเอ จำกัด (ไทก้า) และจากช่วงปี พ.ศ. 2562 สามารถรับชมอินุยาฉะ ซีซั่น 1-2 ได้ทางเน็ตฟลิกซ์ ถัดมาช่วงปี พ.ศ. 2563 สามารถรับชมตอนที่ 1 - 167 ได้ผ่านช่องทางแอปพลิเคชันทรูไอดี (TrueID) และทางแอปพลิเคชันวิดีโอสตรีมมิ่ง POPS App ในรูปแบบของเสียงพากษ์ญี่ปุ่น-คำบรรยายไทย อีกทั้งสามารถรับชมอินุยาฉะ ปี 1 ถึง ปี 5 ฉบับเสียงพากษ์ไทยได้ผ่านไลน์ทีวี (LINE TV) อีกด้วย, ณ ปัจจุบันนับตั้งแต่ช่วง พ.ศ. 2564 ยังสามารถค้นหารับชม อินุยาฉะ เทพอสูรจิ้งจอกเงิน เดอะมูฟวี่ 1 ถึง 4 และปี 5 ได้ผ่านทางแอปพลิเคชันปีลีปีลี (bilibili) ต้นปี พ.ศ. 2565 อินุยาฉะอนิเมะซีรีส์สามารถรับชมทุกภาคได้ทางเน็ตฟลิกซ์ (Netflix) ในระบบสมาชิก ช่องทางรับชมนี้แบ่งเป็นภายใต้ชื่อเรื่อง อินุยาฉะ เทพอสูรจิ้งจอกเงิน ซึ่งมี 6 ซีซั่น กับ อินุยาฉะ เทพอสูรจิ้งจอกเงิน ปัจฉิมบท 1 ซีซั่น และรับชมได้ในหมวดอนิเมะที่แอปพลิเคชันและเว็บไซต์วีทีวี (WeTV) โดยช่องทางนี้แบ่งเป็น อินุยาฉะ เทพอสูรจิ้งจอกเงิน(2000) กับ อินุยาฉะ เทพอสูรจิ้งจอกเงิน ปัจฉิมบท(2009) รวม 193 ตอนจบ
สปินออฟ ของอินุยาฉะ เทพอสูรจิ้งจอกเงิน : อนิเมะ
กลางปี พ.ศ. 2563 เดือนพฤษภาคม สตูดิโอซันไรส์และสำนักพิมพ์โชงะกุกังประกาศการตัดสินใจจัดสร้างอนิเมะซีรีส์ภาคต่อเนื่องจาก 「犬夜叉」 "อินุยาฉะ" ในเรื่องราวของเด็กสาวทั้งสามในรุ่นลูก 「半妖の夜叉姫」 "ฮันโย โนะ ยาฉะฮิเมะ" เว็บไซต์อย่างเป็นทางการได้เปิดทำการขึ้นเมื่อวันศุกร์ที่ 8 พฤษภาคมปีเดียวกัน
ตัวละครหลักของภาคนี้ คือ โทวะ ลูกสาวครึ่งอสูรอายุ 14 ปี ของเส็ตโชมารู เป็นนักเรียนมัธยมต้นอยู่ในช่วงยุคเรวะ กับ เซ็ตสึนะ พี่น้องฝาแฝดที่เป็นนักล่าโยไคอยู่ในยุคเซ็งโงกุ และลูกพี่ลูกน้อง โมโรฮะ ลูกเสี้ยวอสูรกับมนุษย์ อายุ 14 ปี ลูกสาวของอินุยาฉะกับคาโงเมะ
เนื้อเรื่องเล่าถึงโทวะและเซ็ตสึนะ ในช่วงที่คู่แฝดยังเป็นเด็กเล็กวัย 4 ขวบ ทั้งสองได้ถูกแยกออกจากกันเพราะไฟป่า โทวะได้ไปพบเข้ากับอุโมงค์เส้นทางซึ่งได้ส่งเธอข้ามผ่านกาลอวกาศของห้วงเวลาจากยุคสงครามมายังยุคเรวะซึ่งเป็นสมัยญี่ปุ่นปัจจุบันและได้ ฮิงุราชิ โซตะ น้องชายของคาโงเมะรับเลี้ยงดูในฐานะลูกสาวของบ้าน ฮิงุราชิ โทวะ เติบโตมาอย่างเก่งกาจในศาสตร์ศิลปะการต่อสู้ เธอย้ายโรงเรียนครั้งแล้วครั้งเล่าด้วยนิสัยเห็นคนเลวเป็นไม่ได้โทวะจะต้องแบทเทิลเสมอ ในระหว่างเรียนและพยายามกลับไปสู่ที่ที่จากมาโทวะแต่งตัวด้วยชุดแบบบุรุษด้วยชุดผู้ชายง่ายต่อการต่อสู้ 10 ปีให้หลังอุโมงค์ข้ามกาลเวลาได้เปิดขึ้นอีกครั้ง พี่น้องฝาแฝดจึงได้กลับมาพบหน้ากัน แต่ทางเซ็ตสึนะน้องคู่แฝดเธอผู้มีนิสัยสงบนิ่งต่อเรื่องราวต่าง ๆ กลับลืมเรื่องราวของโทวะไปจนหมดด้วยเหตุผลใดบางอย่าง จากนั้นได้พบกับโมโรฮะนักล่าเงินรางวัลผู้มีบุคลิกร่าเริงสดใสที่อาศัยอยู่ด้วยตัวเองตั้งแต่เด็กไม่ค่อยรู้จักพ่อแม่ตนเอง การเดินทางข้ามกาลเวลาและการผจญภัยครั้งใหม่ได้เริ่มต้นขึ้น
ทางวิซมีเดีย (Viz Media) ได้ประกาศได้รับสิทธิ์การฉายอนิเมะภาคนี้ในแบบระบบดิจิทัลในทวีปอเมริกาเหนือและลาตินอเมริกา ส่วนในฝั่งเอเชีย มีเดียลิงก์ (Medialink) ได้สิทธิ์การออกอากาศ และภาคของเหล่าลูกสาวนี้ในไทยสามารถรับชมได้ผ่านช่องอนิเมะลิขสิทธิ์ อาทิ ช่อง Ani-One หรือในชื่อเต็ม Ani-One動漫專區 ทางยูทูบ (Youtube) ซึ่งมีเขตการสตรีมมิ่งเขตประเทศไทยร่วมอยู่ด้วย โดยกำหนดสตรีมมิ่งออกอากาศเรื่อง ยาฉะฮิเมะ: เจ้าหญิงครึ่งอสูร (半妖の夜叉姫 "ฮันโย โนะ ยาฉะฮิเมะ") บนช่องวันที่ 3 ตุลาคม พ.ศ. 2563 ทุกวันเสาร์ 18:00 นาฬิกา(UTC+8) หรือในเวลา 17:00 นาฬิกา ตามเวลาที่ประเทศไทย และอีกช่องทางการรับชม ยาฉะฮิเมะ: เจ้าหญิงครึ่งอสูร สามารถรับชมได้ผ่านทางแอปพลิเคชัน bilibili ทั้งนี้ทั้งสองช่องลิขสิทธิ์นี้มีการเผยแพร่ภาพในลักษณะเสียงพากษ์ญี่ปุ่น-คำบรรยายไทย
ไลฟ์แอคชั่น
Inuyasha Live-Action งานละครเวทีลิขสิทธิ์
ปี พ.ศ. 2553 (ค.ศ. 2010) - Inuyasha Live-Action Play
ปี พ.ศ. 2560 (ค.ศ. 2017) - Inuyasha Live-Action Stage Play 2017 [กำกับละครเวที] คายาโนะ อิซามุ  [เขียนบท] มัตสึมุระ ทาเคชิ  เปิดแสดงในวันที่ 6 ถึง 15 เมษายน ที่โรงละคร The Galaxy ในกรุงโตเกียว ประเทศญี่ปุ่น และในปีเดียวกัน Fuji TV TWO ได้นำละครเวที Inuyasha Live-Action Stage Play 2017 ที่สร้างจากการ์ตูนมังงะเรื่อง Inuyasha หรือ อินุยาฉะ เทพอสูรจิ้งจอกเงิน  มาฉายทางโทรทัศน์ โดยนำเทปบันทึกการแสดงรอบแรกสุดมาลงจอออกอากาศวันที่ 2 มิถุนายน เวลา 9:00 นาฬิกา
เกม
ตัวเกมในส่วนที่มีเสียงพากษ์คาแรคเตอร์ตัวละคร ให้เสียงโดยนักพากษ์ชุดเดียวกับฉบับอินุยาฉะอนิเมะ
ดูเพิ่ม
• รายชื่อตัวละครในอินุยาฉะ • รายชื่อตอนในอินุยาฉะอนิเมะซีรีส์
การดัดแปลง
ภาพยนตร์ซีรีส์ สร้างโดยบริษัทภาพยนตร์ซีรีส์ของจีนแผ่นดินใหญ่ ซึ่งได้รับลิขสิทธิ์จากอาจารย์รูมิโกะ ทากาฮาชิ ในการใช้ โครงเรื่อง ของ 犬夜叉 "Inuyasha"  นำไปสร้างเป็นละครโทรทัศน์แนวกำลังภายใน-แฟนตาซี ในปี พ.ศ. 2554 (ค.ศ. 2011)
[เจ้าของบทเดิม] รูมิโกะ ทากาฮาชิ, [เขียนบทใหม่] บทโทรทัศน์ หม่า กวงหยง โดยชื่อตัวละครลักษณะคาแรคเตอร์นิสัยสาเหตุที่มาพื้นฐานอายุการแต่งตัวได้มีการปรับแปลงเป็นฉบับที่มีความเป็นละครทีวีจีน ในตัวเรื่อง 女媧傳說之靈珠 / The Holy Pearl /อภินิหารดาบมังกรสะท้านพิภพ หรือ อภินิหาร 9 มุกล่าทะลุเวลา
สหภาพรัฐสภา
สหภาพรัฐสภา (Inter-Parliamentary Union, IPU; Union Interparlementaire, UIP) เป็นองค์การระหว่างประเทศที่ก่อตั้งขึ้นเมื่อปี 1889 โดยเฟรเดริก ปาซี ชาวฝรั่งเศส และแรนดัล เครเมอร์ ชาวอังกฤษ สหภาพรัฐสภาเป็นที่ประชุมสาธารณะถาวรสำหรับการเจรจาพหุภาคีทางการเมือง แต่เดิม องค์การดังกล่าวมีเพื่อสมาชิกรัฐสภาปัจเจก แต่ต่อมาเปลี่ยนเป็นองค์การระหว่างประเทศสำหรับรัฐสภาของรัฐเอกราช รัฐสภาแห่งชาติ 162 ประเทศเป็นสมาชิกของสหภาพรัฐสภา และสมัชชารัฐสภาภูมิภาค 10 แห่งเป็นสมาชิกสมทบ สหภาพรัฐสภามีสถานะผู้สังเกตการณ์ถาวรที่สหประชาชาติ
อุลตร้าแมนคอสมอส 2 THE BLUE PLANET
อุลตร้าแมนคอสมอส 2 THE BLUE PLANET เป็นภาพยนตร์จากซีรีส์อุลตร้าซีรีส์ เรื่องอุลตร้าแมนคอสมอส เข้าฉายในโรงภาพยนตร์เมื่อวันที่ 3 สิงหาคม ค.ศ. 2002 (พ.ศ. 2545) ผลิตโดยบริษัท สึบุราย่าโปรดักชั่น ผู้จัดจำหน่ายคิอ บริษัท โชจิคุ
อุลตร้าแมนคอสมอส สเปซโคโรน่าโหมด
ร่างเพิ่มพลังของอุลตร้าแมนคอสมอส โคโรน่าโหมด ร่างกายมีสีเงินลวดลายสีม่วง เป็นร่างที่คอสมอสใช้ต่อสู้บนอวกาศ มีพลังในการต่อสู้ด้วยความเร็วที่ขึ้นสุดยอดและมีพลังอันยอดเยี่ยม นอกจากนี้ยังสามารถต่อกรกับพลังเหนือธรรมชาติดั้งเดิมของคอสมอสที่ทำให้ง่ายขึ้นซึ่งใช้ประโยชน์จากพลังอย่างเต็มที่อีกด้วย
อุลตร้าแมนคอสมอส สเกลตันโคโรน่าโหมด
ร่างของคอสมอสในความฝันของมุซาชิที่มองเห็นเพียงชั่วเสี้ยววินาทีบนเกาะไซปัน เป็นร่างที่ปรากฏขึ้นในความฝันของมุซาชิที่ได้แต่ทนยืนดูเรย์จาต่อสู้กับสกอร์พิซอย่างยากลำบาก รูปลักษณ์คล้ายกับคอสมอสโคโรน่าโหมด แต่ตัวสีเป็นสีฟ้าโปร่งใส ท่าไม้ตายคือสเกลตันคิ๊ก และ สเกลตันพันช์ มีชื่ออีกชื่อหนึ่งชื่อ แฟนธอมคอสมอส (ファントムコスモス)
อุลตร้าแมนจัสติส
! colspan="2" |อุลตร้าแมนจัสติส !ความสูง !น้ำหนัก !ความเร็วในน้ำ !อายุ นักรบอุลตร้าผู้ที่มีลักษณะร่างกายมีสีแดง รูปลักษณ์คล้ายคลึงกับอุลตร้าเซเว่นผสมกับอุลตร้าแมนรุ่นแรก เน้นทางพละกำลังซึ่งตรงกันข้ามกับสายพลังความเร็วที่อุลตร้าแมนคอสมอสใช้พลังหลัก ปรากฏตัวเป็นผู้ช่วยของเชาว์และจีน ชาวดาวแกซี่จากการตามล่าของสกอร์พีชและแซนด์ลอส ทำให้มีเรื่องเล่าที่ถูกกล่าวขานว่าเป็นตำนานบนดาวแกซี่โดยถูกกล่าวว่า "ในอวกาศมีเทพผู้เปล่งประกายแสงอันเจิดจรัสอยู่" อุลตร้าแมนจัสติสเคยได้บินลงมาร่วมต่อสู้และแบ่งพลังให้แก่คอสมอส ในขณะที่คอสมอสกำลังได้รับบาดเจ็บจากการต่อสู้กับแซนด์ลอส
สแตนด์ดาร์ดโหมด
! colspan="2" |อุลตร้าแมนจัสติส สแตนด์ดาร์ดโหมด !ความสูง !น้ำหนัก !แรงยึดเกาะ !พลังกระโดด !ความเร็วในการบิน !ความเร็วในน้ำ
ร่างพื้นฐานของอุลตร้าแมนจัสติส มีพลังใกล้เคียงกับอุลตร้าแมนคอสมอสลูน่าโหมด สามารถใช้พลังต่อสู้ที่ทรงพลังและมีความรวดเร็ว
อัจฉราวดี วงศ์สกล
อาจารย์อัจฉราวดี วงศ์สกล เกิดเมื่อวันที่ 28 กันยายน พ.ศ. 2508 ปัจจุบันอายุ 56 ปี เคยเป็นนักออกแบบและนักธุรกิจที่ประสบความสำเร็จ และมีชื่อเสียงของสังคม ได้รับรางวัลนักธุรกิจยอดเยี่ยม เกียรติคุณคนดี รางวัลผู้หญิงคิดบวก และรางวัล Boss of the Year สาขาอัญมณีและเครื่องประดับปีพ.ศ. 2548 ต่อมาได้ประกาศอำลาชีวิตทางธุรกิจเพื่อสอนธรรมะอย่างเต็มตัว ในปีพ.ศ. 2552 และได้สละเงินส่วนตัวก่อตั้งโรงเรียนแห่งชีวิต เพื่อสอนธรรมะให้กับเด็กและเยาวชน โดยไม่มีค่าใช้จ่ายใดๆ ทั้งสิ้น
จากวันที่อาจารย์อัจฉราวดี วงศ์สกลได้เริ่มออกเดินทางตามหลักคำสอนของพระบรมศาสดาโดยมีท่านโกเอ็นก้าเป็นวิปัสสนาจารย์คนแรก และได้ปฎิบัติวิปัสสนามากกว่า 10,000 ชั่วโมง ได้ค้นพบการเปลี่ยนแปลงตั้งแต่ส่วนลึกภายในจิตใจที่มีผลส่งต่อการเปลี่ยนแปลงมาถึงภายนอก แบบสัมผัสเห็นความต่างได้ด้วยตน ทำให้เกิดการเปลี่ยนแปลงการมองโลกแบบเห็นถึงความลวงของชีวิตได้อย่างชัดเจน และเกิดความศรัทธาอย่างแรงกล้า และเกิดมีจิตกตัญญูต่อพระบรมศาสดาองค์สมเด็จพระสัมมาสัมพุทธเจ้าเป็นอย่างยิ่ง กอปรกับได้เห็นการลบหลู่พระสัญลักษณ์ของพระบรมศาสดาเกิดขึ้นอย่างรุนแรงทั่วโลก โดยไม่มีใครกล้าหาญออกมาแก้ไขหรือยับยั้ง จึงได้รวบรวมศิษย์และผู้ที่ปฏิบัติวิปัสสนากรรมฐานมาร่วมตัวก่อตั้งองค์กรโนอิ้ง บุดด้า เพื่อการปกป้องพระพุทธศาสนาขึ้น ในปีพ.ศ. 2555 จนถึงปัจจุบัน และได้รับการสนับสนุนจากศิษย์และชาวพุทธกว่า 20,000 คนจากร่วม 20 ประเทศทั่วโลก
ประวัติส่วนตัว
อาจารย์อัจฉราวดี วงศ์สกล วิปัสสนาจารย์ผู้ก่อตั้งสายธรรมเตโชวิปัสสนา เป็นประธานมูลนิธิโนอิ้ง บุดด้า เพื่อการปกป้องพระพุทธศาสนา และมูลนิธิโรงเรียนแห่งชีวิต เกิดเมื่อวันที่ 28 กันยายน พ.ศ. 2508 ที่เขตบางกอกน้อย จังหวัดกรุงเทพมหานคร เป็นบุตรสาวคนที่สอง บิดา ไชยยงค์​ วงศ์สกล มารดา สมจิตต์​ วงศ์สกล และมีพี่ชาย 1 คนคือ วรวิทย์​ วงศ์​สกล
ประวัติการทำงาน
เริ่มต้นการทำงานในแวดวงสื่อสารมวลชน เคยทำงานฝ่ายโปรโมชั่น บริษัท ซีบีเอสเรคคอร์ด เป็นคอลัมนิสต์เขียนวิจารณ์เพลงและสกู๊ปแนะนำศิลปินหน้าใหม่จากต่างประเทศลงในหนังสือ ไอ.เอส. ซองฮิต เคยทำงานฝ่ายโฆษณาที่นิตยสารอินเวสเตอร์ เคยเป็นเจ้าของบริษัทโปรดักชั่นรับทำโฆษณาและสิ่งพิมพ์ และเป็นผู้ก่อตั้งบริษัทอันดามันฟิล์ม ผลิตภาพยนตร์ ก่อนจะผันตัวมาเป็นนักธุรกิจเต็มตัว ด้วยความชอบในด้านเครื่องประดับและการออกแบบ จึงได้เปิดบริษัทและร้านเพชร St.Tropez Diamond ในปี พ.ศ. 2543
ผลงานด้านธุรกิจ
อาจารย์อัจฉราวดี วงศ์สกล เป็นที่รู้จักกันดีในฐานะนักธุรกิจ และ นักออกแบบเครื่องประดับชื่อดังชั้นแนวหน้าของเมืองไทย  ก่อตั้งบริษัท St.Tropez Diamond ในปีพ.ศ. 2543 เครื่องประดับของ St.Tropez Diamond ได้รับการยอมรับว่ามีความโดดเด่น หรูหรา และมีเอกลักษณ์เฉพาะตัวในแบบของเมือง เมือง Saint-Tropez ประเทศฝรั่งเศส โชว์เปิดตัวเครื่องเพชรของ St. Tropez มีชื่อเสียงในเรื่องของความคิดสร้างสรรค์ ล้ำสมัย หรูหรา และเป็นศูนย์รวมของเหล่าบรรดาคนดังเซเลบทั่วเมืองไทยในยุคนั้น ส่งผลให้อาจารย์อัจฉราวดี วงศ์สกล ได้รับรางวัลนักธุรกิจยอดเยี่ยมสาขาธุรกิจเครื่องประดับ Boss of the year ในปีพ.ศ. 2551 ได้รับเกียรติคุณคนดี รางวัลผู้หญิงคิดบวก ได้รับเลือกเป็นบุคคลชั้นนำ 1 ใน 500 คน จากนิตยสาร Thailand Tatler 5 ปีต่อเนื่อง
อย่างไรก็ตาม เมื่อเริ่มออกปฏิบัติธรรมจริงจัง อาจารย์อัจฉราวดี วงศ์สกลได้ปลีกตัวออกจากชีวิตในวงสังคมและวงธุรกิจ เพื่ออุทิศตนให้งานด้านพระศาสนาและสังคมโดยใช้เวลามากขึ้นเรื่อยๆ มีเป้าหมายที่ยิ่งใหญ่เพิ่มขึ้นอีกจำนวนมาก จนในที่สุดได้หยุดกิจการบริษัท เพื่อมาทำงานด้านธรรมะและเพื่อพุทธศาสนาแบบเต็มตัว
จุดพลิกผันสู่ทางธรรม
แม้ว่าโดยพื้นฐานจะเป็นผู้ที่ยึดมั่นในความดีและเป็นผู้มีความกตัญญูต่อบุพการีและผู้มีพระคุณ แต่เนื่องจากการงานที่รัดตัว ทำให้การปฏิบัติธรรมเป็นสิ่งที่ห่างไกลตัว แม้ว่ากัลยาณมิตรจะพยายามชักชวนให้ออกปฏิบัติธรรมเท่าไหร่ ก็ไม่เป็นผล จนกระทั่งวันหนึ่ง กัลยาณมิตรได้พาอาจารย์อัจฉราวดี วงศ์สกล ไปกราบหลวงปู่เจี๊ยะ จุนโท ศิษย์ของหลวงปู่มั่น ภูริทัตโต พระสุปฏิปันโนผู้บรรลุอรหัตผล หลังจากที่ได้สนทนากันแล้ว ท่านจึงกล่าวว่า “นั่งสมาธิจะยากอะไร ก็ท่องพุทโธ ๆ ๆ ๆ ๆ เร็วเข้าไว้ เดี๋ยวจิตก็สงบ...มีเงินฝากธนาคาร เบิกใช้ทุกวันเมื่อไหร่ก็หมด”
โดยสาเหตุที่ท่านเปรียบเทียบคำสอนกับการเงินฝากนั้นเป็นเพราะท่านเห็นว่า คนทำธุรกิจมักสนใจเรื่องหาเงิน สะสมเงิน เมื่อกัลยาณมิตรได้อธิบายให้ฟังว่า หลวงปู่เจี๊ยะท่านเปรียบบุญเหมือนเงินฝากในธนาคาร เบิกใช้ทุกวัน เมื่อไหร่ก็หมด ด้วยความกลัวว่า ‘บุญเก่า’ จะหมด ทำให้เกิดความตั้งใจไปปฏิบัติวิปัสสนากรรมฐาน เพื่อเติมบุญ โดยหลักสูตรเข้มข้นครั้งแรกในชีวิตเมื่อเดือนมกราคม ปีพ.ศ. 2543 ที่สถานปฏิบัติธรรม ธรรมกมลา ของท่านอาจารย์โกเอ็นก้า วิปัสสนาจารย์ชื่อดังแห่งยุคชาวอินเดีย เป็นเวลา 10 วัน อันเป็นจุดเริ่มต้นของการนำธรรมะมาสู่ชีวิตประจำวัน คือ การมีวินัยในการปฏิบัติ โดยทุกวันนี้ อาจารย์อัจฉราวดี วงศ์สกล ยังคงปฏิบัติธรรมอย่างต่อเนื่องจวบจนถึงปัจจุบัน
หลังการปฎิบัติด้วยตนเอง ผลจากการหมั่นเพียรปฏิบัติวิปัสสนาตามแนวทางของอาจารย์โกเอ็นก้าเป็นประจำมิได้ขาดเป็นเวลา 3 ปี ก็เกิดอัศจรรย์เมื่อสมเด็จพระพุฒาจารย์ (โต พรหมรังสี) ได้สื่อจิตมาสอนหลักปฏิบัติที่ไม่เคยมีใครได้รู้หลักการภาวนานี้มาก่อน อาจารย์อัจฉราวดี วงศ์สกลได้ปฏิบัติวิปัสสนากรรมฐานตามหลักสติปัฏฐานสี่ ด้วยการตั้งสติเพ่งดูกาย เวทนา จิต ธรรม มีความเพียรภาวนาเผากิเลสอันเป็นวิธีปฏิบัติวิปัสสนาทางลัดตัดตรงสู่นิพพาน จนได้เข้าถึงธรรมอันกระจ่างอย่างรวดเร็วด้วยความอัศจรรย์ จึงเกิดความปรารถนาที่จะถ่ายถอดเทคนิควิธีการปฏิบัติวิปัสสนาขั้นสูงนี้ให้แก่บุคคลทั่วไป ที่มีเป้าหมายมุ่งมั่นในพระนิพพาน จึงได้ก่อตั้งสายธรรมเตโชวิปัสสนา ทำการสอนอยู่ที่เตโชวิปัสสนาสถาน อ.แก่งคอย จ.สระบุรี โดยเปิดสอนบุคคลทั่วไปจนถึงปัจจุบัน
พ.ศ. 2549 - ก่อตั้งมูลนิธิโรงเรียนแห่งชีวิต
อาจารย์อัจฉราวดี วงศ์สกล ได้สละทรัพย์ส่วนตัวหลายสิบล้านบาทก่อสร้างโรงเรียนแห่งชีวิตขึ้น เพื่ออบรมธรรมะสำหรับเด็กและเยาวชนให้ดำรงอยู่ในศีลธรรมโดยยึดหลักการสอนธรรมจากบทเรียนในชีวิตของนักเรียนเอง แทนการท่องจำตำรา สอนให้เยาวชนมีแนวทางและทัศนคติที่ดีในการดำเนินชีวิต มองโลกอย่างถูกต้อง ผ่านการทำความเข้าใจถึงความสำคัญและความจำเป็นของศีล 5 ในการมีชีวิตที่มีความสุขและประสบความสำเร็จ  โดยโรงเรียนแห่งชีวิตได้รับความสนใจและประสบความสำเร็จอย่างมาก เป็นที่กล่าวขานถึงในสังคมเป็นวงกว้าง และเป็น 1 ในโรงเรียนและแคมป์ธรรมะสำหรับเยาวชน ที่ได้รับการแนะนำมากที่สุดแห่งหนึ่งตามสื่อต่าง ๆ รวมถึงในโลกออนไลน์ด้วย
พ.ศ. 2554 – ก่อตั้งสายธรรมเตโชวิปัสสนา
หลังจากที่ปฏิบัติเตโชวิปัสสนาอย่างเข้มข้นภายใต้การชี้แนะจาก สมเด็จพระพุฒาจารย์ (โต พรหมรังสี) มาเป็นเวลา 9 ปี อาจารย์อัจฉราวดี วงศ์สกล ได้สละทรัพย์สินส่วนตัวเพื่อซื้อที่ดินเชิงเขาพระพุทธบาทน้อย อำเภอแก่งคอย จังหวัดสระบุรี สำหรับก่อสร้างเตโชวิปัสสนาสถาน   และเปิดอบรมเตโชวิปัสสนากรรมฐาน ถ่ายทอดวิชาธรรมะขั้นสูงที่เห็นผลจริง ด้วยข้อวัตรปฏิบัติที่เคร่งครัด คือ ผู้เข้ารับการอบรมต้องฝากโทรศัพท์ไว้กับเจ้าหน้าที่ ห้ามพูดคุยสื่อสารกันโดยเด็ดขาดตลอดเวลาที่เข้ารับการอบรม 7 วัน โดยเตโชวิปัสสนากรรมฐาน เปิดอบรมครั้งแรกเมื่อวันที่ 25 มกราคม พ.ศ. 2554 จนกระทั่งถึงปัจจุบันเป็นเวลากว่า 11 ปี ท่านได้สอนธรรมขั้นต้นและขั้นสูงจำนวน 380 คอร์ส ให้แก่ศิษย์ร่วม 6,000 คน มีทั้งที่เป็นบรรพชิต และฆราวาส
พ.ศ. 2557 – ก่อตั้งนิตยสารข้ามห้วงมหรรณพ หรือ 5000s Magazine
เพื่อแสดงให้โลกเห็นว่า โลกของธรรมไม่ใช่เส้นขนานกับโลกในชีวิตจริง ยิ่งมีธรรมสถิตอยู่กับใจมากเท่าไหร่ จะยิ่งเป็นผู้มีไลฟ์สไตล์ชัดเจนมากขึ้นเท่านั้น อาจารย์อัจฉราวดี วงศ์สกล จึงได้ก่อตั้งนิตยสารข้ามห้วงมหรรณพ หรือ ชื่อภาษาอังกฤษว่า 5000s Magazine อันสื่อถึงความปรารถนาเป็นส่วนหนึ่งในการสืบทอดพระพุทธศาสนาให้อยู่ครบ 5,000 ปี เพื่อตอบแทนพระมหากรุณาธิคุณขององค์สมเด็จพระสัมมาสัมพุทธเจ้า โดยเป็นนิตยสารราย 2 เดือน สองภาษา เน้นการนำเสนอธรรมะผ่านภาพที่สวยงามสะดุดตา ที่มาพร้อมกับเรื่องราวในชีวิตประจำวันและทั่วโลกที่สะท้อนธรรมะ ในภาษาที่อ่านเข้าใจง่ายทุกวัย เป้าหมายของนิตยสาร คือ ให้ความรู้ความเข้าใจที่ถูกต้องทั้งทางโลก และทางธรรม เพื่อผู้อ่านได้สัมผัสถึงวิถีชีวิตที่สมดุล และก่อเกิดแรงบันดาลใจในการดำเนินชีวิตอย่างลงตัวทั้งโลกภายนอก และภายในจิตใจของผู้อ่าน โดยนิตยสารยังได้รับเกียรติให้จัดวางในเลาจ์ของการบินไทย ที่สนามบินสุวรรณภูมิ และได้รับฟีดแบ็กที่ดีจากชาวต่างชาติเป็นอย่างมาก
พ.ศ. 2560 - ก่อตั้งสถานปฏิบัติธรรม “แสงธรรมโพธิญาณ” อ. หาดใหญ่ จ. สงขลา
หลังจากได้รับบริจาคที่ดิน และอาคารเรือนไม้หลังใหญ่ จาก ดร.ไพร พัฒโน นายกเทศมนตรีเทศบาลนครหาดใหญ่ ศิษย์เตโชวิปัสสนา ท่านอาจารย์จึงมีโครงการสร้างสถานปฏิบัติธรรม อบรมหลักสูตรอานาปานสติ และเตโชวิปัสสนากรรมฐาน ให้แก่สาธุชนชาวหาดใหญ่และจังหวัดใกล้เคียงทางภาคใต้ ได้มีโอกาสปฏิบัติธรรมขั้นกลางและขั้นสูง อีกทั้งเพื่อให้ธรรมอันเข้มแข็งนี้แผ่ขยายสู่แดนใต้ของประเทศไทย  สถานปฏิบัติธรรมแสงธรรมโพธิญาณ เปิดสอนคอร์สแรกเดือนตุลาคม พ.ศ. 2561
โครงการสร้างสถานปฏิบัติธรรมอื่น ๆ ที่กำลังอยู่ในระหว่างการวางแผนและดำเนินการ
-  วัดป่าวงกฏคีรี จ.ขอนแก่น
-  วัดป่าอรัญญวิเวก จ.ขอนแก่น
-  ธรรมสถาน จ.ภูเก็ต
-  ธรรมสถาน จ.เชียงราย
ก่อตั้งมูลนิธิ โนอิ้ง บุดด้า เพื่อการปกป้องพระพุทธศาสนา (Knowing Buddha Foundation)
แรงบันดาลใจของการก่อตั้งองค์กรโนอิ้ง บุดด้า นั้นเริ่มต้นจาก เมื่อ 17 ที่แล้วระหว่างที่กำลังเดินอยู่ในกรุงปารีส ประเทศฝรั่งเศส อาจารย์อัจฉราวดี วงศ์สกล ได้เห็นบาร์แห่งหนึ่งที่ชื่อว่า Buddha Bar ซึ่งภายในตกแต่งด้วยเศียรพระพุทธรูปและสัญลักษณ์ทางพุทธศาสนาเต็มไปหมด แต่สิ่งที่ทำให้เกิดความสลดสังเวชอย่างที่สุดคือ กลางฟลอร์เต้นรำของบาร์มีพระพุทธรูปองค์ใหญ่ตั้งอยู่ตรงกลาง ท่ามกลางนักเที่ยวที่แต่งตัวล่อแหลมกำลังวาดลวดลายกันอย่างเมามันสนุกสนาน พร้อมกระป๋องเบียร์ในมือ ณ วินาทีนั้นเอง อาจารย์อัจฉราวดี วงศ์สกล จึงตั้งปณิธานว่า สักวันหนึ่ง จะต้องปกป้องพระพุทธศาสนาจากการถูกกระทำย่ำยี และหยุดการนำเอาพระพุทธรูปและพระสัญลักษณ์ไปใช้ในทางไม่เหมาะสมให้ได้
หลังจากที่สั่งสอนธรรมได้ระยะหนึ่ง อาจารย์อัจฉราวดี วงศ์สกล ก็ได้ก่อตั้ง องค์กรโนอิ้ง บุดด้า เพื่อการปกป้องพระพุทธศาสนา (Knowing Buddha Organization - KBO) โดยมีจุดประสงค์ คือ ให้ความรู้ความเข้าใจหลักปฏิบัติที่ถูกต้องต่อพระพุทธรูปและพระสัญลักษณ์ ป้องกันและยับยั้งการกระทำลบหลู่ต่อพระพุทธเจ้าก่อตั้งขึ้นเมื่อปีพ.ศ. 2555 สโลแกนของ KBO คือ “เราไม่เพียงแต่ปกป้องพระพุทธศาสนา แต่เราปลุกจิตสำนึกที่ดีงามในความเป็นมนุษย์”
ตลอด 10 ปีที่ผ่านมา KBO ยืนหยัดทำหน้าที่ปกป้องพระพุทธศาสนา ด้วยการให้ความรู้ความเข้าใจที่ถูกต้องในการปฏิบัติต่อพระพุทธรูปและพระสัญลักษณ์ เนื่องจากในปัจจุบัน มีการนำพระพุทธรูปและพระสัญลักษณ์มาลดทอนคุณค่าให้เป็นเพียง “งานพุทธศิลป์” เพื่อการประดับตกแต่งหรือเป็นเฟอร์นิเจอร์ บดบังคุณค่าที่แท้จริงที่มีไว้เป็นเครื่องรำลึกถึงพระพุทธคุณด้วยความกตัญญูและความเคารพ และได้เขียนจดหมายไปยังธุรกิจต่าง ๆ อย่างมากมาย โดยส่วนใหญ่ได้ผลตอบรับที่ดีและมีความเข้าใจมากยิ่งขึ้น